
Evropski parlament,
–	ob upoštevanju člena 286(2) Pogodbe o delovanju Evropske unije, na podlagi katerega se je Svet posvetoval s Parlamentom (C10‑0108/2025),
–	ob upoštevanju člena 133 Poslovnika,
–	ob upoštevanju poročila Odbora za proračunski nadzor (A10‑0149/2025),
A.	ker se je Svet s pismom z dne 2. junija 2025 posvetoval z Evropskim parlamentom o imenovanju Stefa Bloka za člana Računskega sodišča;
B.	ker je Odbor za proračunski nadzor ocenil priporočila Stefa Bloka, zlasti glede na zahteve iz člena 286(1) Pogodbe o delovanju Evropske unije; ker je med ocenjevanjem odbor prejel življenjepis kandidata ter njegove odgovore na pisni vprašalnik, ki mu je bil poslan;
C.	ker je imel nato kandidat 15. julija 2025 predstavitev v odboru, ki jo je začel z uvodno izjavo, nadaljeval pa z odgovori na vprašanja članov odbora;
1.	odobri predlog Sveta, da se Stefa Bloka imenuje za člana Računskega sodišča;
2.	naroči svoji predsednici, naj ta sklep posreduje Svetu in v vednost Računskemu sodišču, kot tudi drugim institucijam Evropske unije in revizorskim organom držav članic.

